রাশিয়া
রুশ ভাষা রাশিয়া বা রুশ প্রজাতন্ত্রের সরকারি ভাষা। এটিতে রাশিয়ার প্রায় ৮০% লোক কথা বলে। এছাড়াও রাশিয়াতে আরও প্রায় ৮০টিরও বেশি ভাষা প্রচলিত। এদের মধ্যে কতগুলি ভাষার আঞ্চলিক সহ-সরকারি মর্যাদা আছে, যেমন চেচেন, চুভাশ, কালমিক, কাবার্দিয়ান, কোমি, মারি, মর্দভিন, ওসেটীয়, তাতার, তুভিন, উদমুর্ত, ইয়াকুত, অ্যাভার, বুরিয়াত, বাশকির ইত্যাদি। এছাড়া বেশ কিছু মধ্য ইউরোপীয় ভাষা যেমন জার্মান, পোলীয় এবং য়িডিশ ভাষা প্রচলিত। জিপসি বা রোমানি ভাষাতেও অনেকে কথা বলে।
রাশিয়ার চলচ্চিত্র
যদিও সোভিয়েত যুগে চলচ্চিত্রে রুশ ভাষাই প্রধান ছিল, তবে সোভিয়েত ইউনিয়নের চলচ্চিত্রের মধ্যে আর্মেনীয় সোভিয়েত সমাজতান্ত্রিক প্রজাতন্ত্র, জর্জীয় সোভিয়েত সমাজতান্ত্রিক প্রজাতন্ত্র, ইউক্রেনীয় সোভিয়েত সমাজতান্ত্রিক প্রজাতন্ত্র, এবং লিথুয়ানীয় সোভিয়েত সমাজতান্ত্রিক প্রজাতন্ত্র, বাইলোরুশ সোভিয়েত সমাজতান্ত্রিক প্রজাতন্ত্র, ও মলদোভীয় সোভিয়েত সমাজতান্ত্রিক প্রজাতন্ত্র এর চলচ্চিত্রও অন্তর্ভুক্ত ছিল। সোভিয়েত ইউনিয়ের ইতিহাসে, বিশেষ করে ১৯২০ এর দশক ও ১৯৮০ এর দশকের শেষের দিকে, চলচ্চিত্রের বিষয়াবলী সেন্সরশিপ ও আমলাতান্ত্রিক নিয়ন্ত্রণের অধীনে চলে আসে। এই বছরসমূহ ছাড়া ১৯৫০ এর দশক থেকে এর পরের সময়ে চলচ্চিত্রে স্বাধীন সৃজনশীলতা ও এর ফলাফলের কারণে সোভিয়েত চলচ্চিত্র অন্যান্য প্রাচ্যের দেশসমূহের চলচ্চিত্রের মত প্রশংসিত হতে থাকে।